section_heading: Odlike
paragraph_text: Litice nacionalnog parka Miguasha su široke oko 1 km i pružaju se 8 km sjevernom stranom bale rijeke Ristigouche. Ove stijene, koje se pružaju od 300-600 m u dubinu, su sive sedimentne stijene nastale slaganjem naizmejeničnih slojeva pješčenjaka i slanca u kasnom devonu, poznatom kao „razdoblje riba” (prije 385-360 milijuna godina). Upravo ovdje je pronađeno šest od osam fosilnih skupina riba iz ovog razdoblja, uključujući najveći broj i najočuvanije fosile mesoperki od kojih su se razvili prvi četveronožni kralježnjaci koji su udisali zrak, tetrapodi. Upravo su do znanstvenog zaključka kako su se tetrapodi razvili od riba pridonijeli važni pronalasci fosila mesoperki Eusthenopteron fordi (nadimka „princ Minguashe”) i Elpistostege watsoni.